wa] 


PP PP 0 E 3 IE IP E 5 3 IE IE IE IE E E PX > 


Sfinţii mucenici Terentie, Neonila şi copiii lor: Nita, Sarvil, lerax, 
Teodul, Fota, Vil şi Evnichi 
(28 octombrie) 


Sfinţii mucenici Terentie, cu soţia sa Neonila şi cei 7 fii au fost prinşi în timpul 
persecuției împăratului Dioclețian şi judecaţi pentru mărturisirea faptului că erau 
creştini. Au fost supuşi supliciilor şi în cele din urmă au suferit moarte martirică 
pentru credinţa în Domnul nostru lisus Hristos. Sfinţii Sarbelus, Fotie, 'Teodul, 
Hierax, Nitus au fost fii martirilor Terence şi Neonilla. Iar Sfintele Vele şi Eunice 
erau fiicele martirilor Terence și Neonilla. 

In această lună (octombrie), ziua a douăzeci şi opta - Sfinţii mucenici 
Terentie, Neonilla şi cei împreună cu dânşii. Şi cuviosul părintele nostru 
Ștefan Savaitul, făcătorul de canoane (Minei) 


La Vecernie 


La Doamne strigat-am..., Stihirile pe 6; trei ale mucenicilor şi trei ale cuviosului. 
Stihirile mucenicilor, glasul al 4-lea: 
Podobie: Ca pe un viteaz... 


Multe feluri de munci răbdând bărbăteşte aţi surpat trufia vrăjmaşilor, fericiţilor 
mărturisind înaintea tiranilor, pe Cel ce S-a arătat pentru noi întrupat şi a răbdat 
patimile cele prea curate de bunăvoie şi a izvorât lumii luminare şi nepătimire. 


Împreună cu Terentic, a strălucit Neonilla cea mărită, Nita şi Sarvil minunaţii, Fota 
şi lerax, dimpreună pătimind după lege, şi stingând focul muncilor cu dumne- 
zeiască roua Duhului, făcându-se turnuri ale credinţei şi jertfe bine primite şi 
prinoase prea curate. 


Ca un soare prea luminos Terentie, împreunându-te cu luna Neonilla, ai născut 
ceata numărului cea de stele înşeptită; care s-au roşit cu sângele muceniciei, şi 
varsă strălucirile luminii, sălăşluindu-se în odihna cea neînserată; unde dănţuiesc 
cu veselie cetele tuturor pătimitorilor. 

Alte Stihiri ale prea cuviosului, glasul al 8-lea: 


Podobie: O, prea slăvită minune! Izvorul vieţii în mormânt se pune, şi scară către 
Cer mormântul se face; veseleşte-te Ghetsimani, a Născătoarei de Dumnezeu sfân- 
tă casă. Să strigăm credincioşii, pe Gavriil având începător cetelor: cea plină de dar 
bucură-te, cu tine este Domnul, cel ce dă lumii prin tine mare nulă. 


Părinte purtătorule de Dumnezeu Ştefane, întărindu-ţi gândul luminat cu dumne- 
zeiască minte, ai îndreptat prin bunătate mânia cu bărbăţie şi pofta prin curăţie, şi 
toată puterea sufletului cu dreptatea, făcându-ţi căruță veselitoare de bunătăţi; în 
care punându-te cu bucurie, te-ai suit întru înălțime cuvioase! 


Părinte de Dumnezeu grăitorule Ştefane! Luminatu-ţi-ai gândul cu teologia, cu- 
vioase, punând mânia ca pe un arc încordat împotriva hulitoarelor eresuri, fericite; 
pentru dorirea desfătării celei de sus, căreia te-ai învrednicit a te împărtăşi, minunat 
stând înaintea Scaunului Împăratului tuturor, şi Atotţiitorului. 


Părinte de Dumnezeu grăitorule Ştefane! Prin înfrânare îngrădindu-ţi mintea, o ai 
făcut a se înălța către pricina cea dintâi, şi liniştind tulburarea patimilor şi lepă- 
dându-te de certe, cu curăţia minţii, te-ai amestecat prea înțelepte după adevăr cu 
dorirea cea desăvârşită, cuvioase de Dumnezeu gânditorule! 


Slavă..., Și acum..., a Născătoarei 


Miluieşte-mă ceea ce eşti fără prihană; mântuieşte-mă, ceea ce ai născut pe Mân- 
tuitorul Hristos negrăit; că numai pe tine te am părtinitoare şi zid nebiruit, aco- 
perământ şi veselie şi sufletului meu dumnezeiască mângâiere. Mântuieşte-mă de 
viermele cel neadormit, şi de focul cel veşnic, Maica lui Hristos Dumnezeu. 


A Crucii, a Născătoarei 


Fecioara şi Maica Ta, văzându-Te pe Tine lisuse pironit pe Cruce, şi primind 
patimile de bunăvoie Stăpâne, striga: Fiul meu cel prea dulce, cum suferi răni fără 
dreptate Doctorule, cel ce ai tămăduit neputința oamenilor, şi ai scăpat pe toţi din 
stricăciune cu milostivirea Ta. 


Troparul mucenicilor, glasul al 4-lea: Mucenicii Tăi, Doamne, întru nevoinţele 
lor, cununile nestricăciunii au dobândit de la Tine, Dumnezeul nostru. Că având 
tăna Ta, pe chinuitori au învins; zdrobit-au şi ale demonilor neputincioase îndrăz- 
niri. Pentru rugăciunile lor, mântuieşte sufletele noastre, Hristoase Dumnezeule. 

Slavă..., al cuviosului, glasul al 8-lea 
Indreptătorule al Ortodoxiei, învăţătorule al dreptei cinstiri de Dumnezeu şi al 
curăției şi luminătorule al lumii, podoaba călugărilor cea de Dumnezeu insuflată 
Ştefane, înțelepte, cu învăţăturile tale pe toţi i-ai luminat. Alăută duhovnicească, 
roagă-te lui Hristos Dumnezeu ca să mântuiască sufletele noastre. 
Și acum..., al Născătoarei 
La Utrenie 

Canoanele din Octoih, unul cu Irmosul pe 6, şi ale sfinților două pe 8. 

Canonul mucenicilor 
Cântarea 1-a, glasul al 4-lea 
Irmos: Deschide-voi gura mea şi se va umplea de Duh, şi cuvânt voi răspunde 
împărătesei Maicii, şi mă voi arăta luminat prăznuind, şi voi cânta minunile ei 
bucurându-mă. 
Fiind eu înviforat de adâncul păcatelor, lubitorule de oameni, numai către luciul 
milostivirii Tale întind ochiul inimii mele, îndreptează-mă şi mă mântuieşte, cu 


rugăciunile purtătorilor de chinuri. 


Soarele cel neapus v-a arătat stele, spre întărirea Bisericii Sale, luminând plinirea 
ei, cu strălucirea nevoinţelor voastre, prea lăudaţilor mucenici. 


Stâlpi credinţei, întărire Bisericii s-au făcut Terentie şi Nita, Sarvil şi Teodul, le- 
rax, Neonilla şi Vil minunaţii, Evnichi şi Fota. 


A Născătoarei 

Pricinuitoare de bucurie te-ai arătat nouă, cea cu totul fără prihană, ca una ce ai 
primit plinirea a toată Dumnezeirea. Pentru aceasta toţi împreună cu îngerul stri- 
găm ție: Bucură-te, ceea ce eşti de Dumnezeu dăruită! 


Alt Canon, al cuviosului Ştefan Savaitul 


Cântarea 1-a, glasul al 2-lea 

Irmos: Întru adânc a aşternut de demult toată oastea lui Faraon puterea cea într- 
armată, iar întrupându-Se Cuvântul, a pierdut păcatul cel rău, Domnul cel Prea- 
slăvit, căci cu Slavă S-a prea mărit. 


Ție, prea fericite aducând mulţumire pentru învăţătura ta, ne plinim datoria Şte- 
fane, împletindu-ţi lauda; iar tu primind aceasta cu blândeţe, prea fericite, dă-mi 
prin rugăciunile tale darul Duhului. 


Pornirea patimilor celor de pierzare o ai veştejit părinte, prin cuget gânditor de 

Dumnezeu; că ai fost blând, bine primitor, lin şi smerit, fiind încununat cu cuvântul 

înţelepciunii, şi al ştiinţei Ştefane. 

Slavă..., 

Cu sfinţenie te-ai împodobit pe tine însu-ţi părinte, prin cunoştinţă, şi prin darul 

lucrării faptelor bune, grăitorule de Dumnezeu Ştefane; că dorind de cununile 

slavei lui Hristos, ţi-ai îndeplinit foarte bine dorinţa. 

Și acum..., a Născătoarei 

Mai aleasă eşti decât toate zidirile cele văzute şi nevăzute, ceea ce eşti fără prihană, 

că ai născut pe Ziditorul, precum bine a voit să se întrupeze din pântecele tău 

Preacurată; pe care roagă-L cu îndrăzneală, să mântuiască sufletele noastre. 
Canonul mucenicilor 

Cântarea a 3-a 

Irmos: Nu întru înţelepciune şi în putere şi în bogăție ne lăudăm; ci întru Tine înţe- 

lepciunea Tatălui cea ipostatnică Hristoase. Că nu este sfânt afară de Tine, lubi- 


torule de oameni. 


Ca un soare, împreunându-te cu Neonilla luna cea prea luminoasă, ai născut Te- 
rentie ceata mucenicilor lui Hristos, cea de stele înşeptită. 


Cu zdrobirea mădularelor tale, pătimitorule Terentie, ai subțiat ca ţărâna oasele 
înşelăciunii; iar ţie ţi-ai dobândit mărirea cea negrăită. 


Cu aripile cele de aur zburând Evnichi, ai scăpat de vicleşugurile vânătorilor celor 
fărădelege, şi te-ai sălăşluit înlăuntrul cămării celei înţelegătoare. 

A Născătoarei 


Aflându-te înţelepciunea lui Dumnezeu lăcaş prea curat, S-a întrupat din prea 
curate sângiurile tale, şi după naştere te-a arătat nestricată. 


Alt Canon, al cuviosului Ştefan Savaitul 
Cântarea a 3-a 
Irmos: Înflorit-a pustia ca crinul... 


Strălucit-a viaţa ta de Dumnezeu purtătorule Ştefane în lume, ca soarele cel prea 
luminos, şi a luminat pe cei ce cu credinţă şi cu dragoste se lipesc de tine. 


Cu învăţăturile tale cuvioase, se luminează marginile lumii; că ai strălucit ca un 
luminător, purtătorule de Dumnezeu, Bisericii lui Hristos; întru care s-a întărit 
inima ta. 


Slavă..., 


Păzitu-ţi-ai sufletul nerobit de patimi, şi de dezmierdările trupului, purtătorule de 
Dumnezeu, cinstite Ştefane. Pentru aceasta acum după vrednicie pe tine te lăudăm. 


Și acum..., a Născătoarei 


Arătatu-te-ai cu curăţia Stăpână, ca crinul în mijlocul spinilor, strălucind cu stră- 
lucirile fecioriei tale, Născătoare de Dumnezeu Fecioară, pururea cinstită. 


Irmosul: Inflorit-a pustia ca crinul Doamne, Biserica păgânilor cea stearpă, prin 
venirea Ta, întru care s-a întărit inima mea. 


Sedealna sfinților mucenici, glasul al 8-lea: 


Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în 
braţele tale ai avut pe Cel ce ţine toate şi la sân ai hrănit pe Cel ce hrăneşte lumea. 
Pentru aceasta, te rog pe tine, Preasfântă Fecioară, să mă izbăveşti de greşeli, când 
va fi să stau înaintea feţei Ziditorului meu, Stăpână Fecioară curată, atunci să-mi 
dăruieşti ajutorul tău, că pe tine te am nădejde eu, robul tău. 

Ca nişte stele luminoase fui lui Terentie cei sfințiți, asemănându-se cu lumina soa- 
relui, luminează făptura, şi strălucind vitejeşte cu bărbăteştile nevoinţe, au risipit 
cu adevărat noaptea mulţimii dumnezeilor. Pe care să-i fericim cu credinţă, ca pe 
cei ce sunt cu adevărat slugi ai lui Dumnezeu, şi să strigăm: Purtători de chinuri 
prea lăudaţi! Rugaţi-vă lui Hristos Dumnezeu, iertare de greşeli să dăruiască, celor 
ce prăznuiesc cu dragoste sfântă pomenirea voastră. 


Slavă..., 
Altă Sedealnă a cuviosului, glasul al 8-lea: 
Podobie: Inviat-ai din morţi... 
Făcându-ţi sufletul lăcaş luminos al Sfântului Duh, părinte cuvioase, ai avut în- 
lăuntru negrăit pe Împăratul Hristos şi Domnul; aflat-ai bogăţie de minuni, şi 
împarți lumii daruri fără scumpete. Pentru aceea păzeşte de primejdii şi de stri- 
căciune, pe toţi cei ce te laudă. 
Și acum..., a Născătoarei 
Fecioară Marie, mărirea îngerilor, tu frumuseţea cea veselitoare, şi podoaba pă- 
mântenilor, dăruieşte iertare păcatelor, celor ce te laudă pe tine; milostiveşte-te 
spre robii tăi, că tu eşti scăparea celor deznădăjduiţi prea curată, şi cu adevărat tare 
solitoare oamenilor. 
A Crucii, a Născătoarei, asemenea 
Mieluşeaua cea curată, văzând pe Mieluşelul şi Păstorul spânzurat pe Cruce, striga: 
Fiul meu, ce este această vedere străină şi neaşteptată ? Cum se osândeşte Viaţa la 
moarte, asemenea cu oamenii? Ci Te scoală din morţi a treia zi precum ai zis, ca 
bucurându-mă să Te măresc. 

Canonul mucenicilor 


Cântarea a 4-a 


Irmos: Ridicat pe Cruce văzându-Te Biserica pe Tine Soarele dreptăţii, a stătut 
întru a sa rânduială, precum se cuvine, strigând: Slavă puterii Tale, Doamne. 

Ceata cea de şapte fraţi a pătimitorilor, împreună cu doi părinţi ai săi, ca o jertfă 
fără prihană s-a adus Ție, Stăpâne Hristoase, celuia ce Te-ai jertfit pentru noi ca o 
oaie, lubitorule de oameni. 


Darul Duhului S-a arătat ție în chip de porumb mărită Evnichi, uşurându-ți viforul 
nevoilor şi al scârbelor celor cumplite, ce erau asupra ta. 


Cu armele credinţei aţi biruit, mucenici prea lăudaţi, pe tiranul cel mândru, pe cel 
ce s-a înălţat cu stăpânirea necredinţei, şi aţi cântat: Slavă puterii Tale, Doamne. 


A Născătoarei 
Cel ce a zidit toate cu voirea, voind se zideşte din prea curate sângiurile tale mai 
presus de cuvânt, ceea ce eşti neispitită de nuntă; mântuind pe cei ce strigă cu 
credinţă: Slavă puterii Tale, Doamne. 

Alt Canon, al cuviosului Ştefan Savaitul 
Cântarea a 4-a 
Irmos: Venit-ai din Fecioară, nu sol, nici înger, ci Tu Însuţi, Domnul, Te-ai Întru- 
pat şi m-ai mântuit pe mine, tot omul. Pentru aceasta, cântăm Tie: Slavă puterii 


Tale, Doamne. 


Tu, Ştefane te-ai făcut cunună sihaştrilor, fiind împodobit nu cu piatră de mult preţ, 
ci cu bunătatea; că te-ai arătat cu adevărat fericite, lăcaş de Dumnezeu dăruit. 


Cinstit-ai purtătorule de Dumnezeu înțelepciunea cea dumnezeiască; că aceasta te- 
a luminat pe tine cu cununile darurilor ei, pricinuindu-ţi mărirea cea veşnică, 
părinte pururea pomenite. 


Slavă..., 


Cu toate mişcările inimii ai poftit dorirea cea desăvârşită, părăsind dulceaţa lumii; 
şi după pofta ta ai şi aflat desfătare potrivită, prea fericite. 


Și acum..., a Născătoarei 


Rodul morţii mi-a adus Eva, iar tu prea curată, născând Viaţa cea ipostatnică, iarăşi 
m-ai înviat. Pentru aceasta strig ție: Mărire naşterii tale, Stăpână. 

Canonul mucenicilor 
Cântarea a 5-a 


Irmos: Tu, Doamne lumina mea în lume ai venit, Lumina cea sfântă care întorci 
dintru întunericul necunoştinţei, pe cei ce Te laudă pe Tine cu credinţă. 


Pe 'Tine Doamne avându-Te mucenicii putere, au îndrăznit cu bărbăție spre munci 
şi spre bătăi, la foc şi la moarte. 


O, fu sfințiţi! O, junghieri plăcute lui Dumnezeu! O, adunare care ai stricat mă- 
iestriile cele viclene ale vrăjmaşului. 


Cu biruință nemuritoare ţi-ai încununat capul, că ai biruit Evnichi pe şarpele, cel ce 
a biruit pe Eva. 


A Născătoarei 


Născut-ai nouă lumina cea neînserată, strălucirea Tatălui, făcându-Se sub ani, din 
bogăţia bunătăţii, ceea ce eşti fără prihană. 


Alt Canon, al cuviosului Ştefan Savaitul 
Cântarea a 5-a 
Irmos: Mijlocitor Te-ai făcut lui Dumnezeu şi oamenilor, Hristoase Dumnezeule. 
Că prin Tine, Stăpâne, am aflat izbăvirea din noaptea necunoştinţei către Părintele 


Tău, începătorul luminii. 


Pornirea patimilor, cu dragostea nepătimirii o ai stins purtătorule de Dumnezeu 
Ştefane, şi cu privirile, şi cu faptele ai luminat toată starea sufletului. 


Cu cuget curat ai priceput scripturile Duhului, de Dumnezeu grăitorule Ştefane; şi 
ai adunat bogăţia privirii şi a faptei, gânditorule de Dumnezeu, părinte cuvioase. 


Slavă..., 


Cercând adâncul înţelepciunii Ştefane, şi aflându-l, ai cuprins cât este de trebuinţă; 
şi prin osteneli ai câştigat mărgăritarul cel de mult preţ al cunoştinţei, prea fericite. 

Și acum..., a Născătoarei 
lată ai luat în pântece Născătoare de Dumnezeu prea curată, pe Hristos Dumnezeu, 
mai presus de cuvânt, precum Isaia a grăit mai înainte; şi L-ai născut mai presus de 
fire. 

Canonul mucenicilor 


Cântarea a 6-a 


Irmos: Jertfi-voi Ţie cu glas de laudă Doamne, Biserica strigă către Tine, de sân- 
gele dracilor curățindu-se, cu sângele cel curs prin milostivire din coasta Ta. 


Poruncind tiranul, să se întindă fără milă şi să se lege de roate mucenicii cu 
silnicie, aceştia au răbdat multe feluri de munci. Dar aceia s-au ruşinat văzându-i 


nebiruiţi. 


Sarvil, Neonilla, Fota şi Teodul, Vil, lerax, Evnichi, şi dumnezeiescul Nita, îm- 
preună cu Terentie, ca nişte mucenici viteji, cu bună credinţă să se laude. 


Intrând în livada pătimirii voastre, ne umplem de mirosul dumnezeiesc al chi- 
nurilor voastre, fericiților, lepădând din suflet urâciunea patimilor. 


A Născătoarei 


Rugul însemna mai-nainte taina cea mare a naşterii tale celei mai presus de gând, 
fiind cuprins peste tot cu foc şi nicidecum arzându-se, Fecioară prea lăudată. 


Alt Canon, al cuviosului Ştefan Savaitul 
Cântarea a 6-a 
Irmos: De adâncul greşellor fiind... 


Arătatu-te-ai părinte Ştefane luminător lumii prea luminat, luminând cu strălucirea 
cuvântului, pe cei ce aleargă către tine cu credinţă şi cu dragoste. 


Cu fericire ţi-ai petrecut viaţa, că închizându-ţi simțirile, ai ieşit afară din tul- 
burarea lumii, şi cu Dumnezeu ai vorbit Ştefane. 

Slavă..., 


Cât este de bună, cât este de frumoasă cununa ta, cu care te-ai încununat acum prea 
înțelepte Ştefane, fiind încununat cu bunătăţile, şi împărăţind peste patimi prea 
alesule. 


Și acum..., a Născătoarei 


Mai presus de fire ai născut Fecioară, şi eşti în veci Fecioară, arătând semnele 
Dumnezeirii celei adevărate, a Fiului şi Dumnezeului tău. 


Irmosul: Intru adâncul greşelilor fiind înconjurat, chem adâncul milostivirii Tale 
cel neurmat; scoate-mă din stricăciune Dumnezeule. 


Condacul sfinților, glasul al 4-lea: 


Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea neapropiată. 


Săvârşind astăzi cu credinţă pomenirea lui Terentie şi a Neonilei soţiei sale, şi a 
fiilor săi, să lăudăm pe Domnul, cel ce cu mărire i-a prea mărit. 


Alt Condac al cuviosului, glasul al 4-lea: 


Podobie: Cel ce Te-ai înălţat pe Cruce de bunăvoie, poporului Tău celui nou, nu- 
mit cu numele 'Tău, îndurările Tale dăruieşte-i, Hristoase Dumnezeule. Veseleşte 
cu puterea Ta pe binecredincioşii creştini, dăruindu-le lor biruinţă asupra celui po- 
trivnic, având ajutorul Tău armă de pace, nebiruită biruinţă. 


Sădit-ai raiul faptelor bune, şi l-ai udat cu curgerile lacrimilor tale, ca cel ce ai 
dobândit lemnul vieţii prea mărite; mântuieşte cu rugăciunile tale din stricăciune 
turma ta, păzeşte de asupreală pe cei ce te cinstesc pe tine cu căldură. Că pe tine 
înțelepte folositor prea mare, toţi cu credinţă şi cu dragoste te-am agonisit. 


Icos: Ca la un pierzător al patimilor şi chip al vieții celei drepte, şi ajutor al celor 
necăsătoriți, îndreptător călugărilor şi pildă de fapte bune, toți la tine venind întru 
pomenirea ta înțelepte, ucenicii tăi strigăm: Slavă Celui ce te-a prea mărit pe tine 
după vrednicie, cu minuni neîncetate şi cu semne înfricoşate; nu numai întru 
această viaţă de acum, ci şi după sfârşit. Pentru aceasta nu înceta a te ruga lui 
Hristos, ca să se trimită pururea celor ce te cinstesc pe tine, dezlegare de greşelile 

cele multe şi rele. Că pe tine înțelepte folositor prea mare, toți cu credință şi cu 
dragoste te-am agonisit. 
Sinaxar 


În această lună, în ziua a douăzeci şi opta, Sfinţii mucenici Terentie, Neonila şi 
fiii lor: Nita, Sarvil, lerax, Teodul, Pot, Vil şi Evnichi. 


Stih: Împreună cu şapte copii a însoţiţilor pereche, 
Cinste socotea tăierea cea prin sabie. 

În douăzeci şi opt a lui octomvrie 

S-au tăiat grumazii lui Terentie. 


Aceşti sfinți fund într-o casă, închinându-se şi slujind lui Dumnezeu pururea, au 
fost pârâţi şi aducându-i la judecată, mărturisiră pe Hristos Dumnezeu adevărat, şi 
pe idoli batjocoreau. Deci spânzurându-i îi strujea, şi-i uda peste răni cu oţet iute şi 
cu sare, pârjolindu-i dedesubt cu foc. 


lar ei se rugau lui Dumnezeu în tăcere, îndemnându-se unul pe altul la mucenicie. 
Și nu trecu Dumnezeu cu vederea ruga lor, şi îngeri nevăzuţi îi sloboziră din legă- 
turi, şi le dădură tămăduiri; iar păgânii se înfricoşau şi se spăimântau. 


Apoi legându-i la o roată, îi băteau, şi cât se părea acelora că-i bat, ei nici un rău la 
nici o muncă nu pătimeau; apoi i-au dat să-i mănânce fiarele. 


Și sfinții mucenici rămânând de toate nevătămaţi, îi băgară în nişte căldări cu 
smoală clocotind pe foc; şi smoala se prefăcu în apă. 


Deci văzând păgânii că muncile nu-s nimic înaintea lor, le tăiară capetele. 
Tot în această zi, prea cuviosul părintele nostru Ștefan Savaitul 


Stih: Ştefane după numire, acolo cunună eşti purtând, 
Pe care mâna cea făcătoare de bine ţi-a împletit. 


Acest cuvios din tânără vârstră dorind, s-a făcut monah, în anii şapte sute nouăzeci; 
şi venind în Lavra marelui Sava, şi primindu-se de către sfinţii părinţi ce locuiau în 
Lavră, s-a învăţat de către aceia frica lui Dumnezeu, şi toată altă faptă bună, şi 
regula pustnicească. Deci a rămas neîmpărtăşit de dulcețile lumii fericitul acesta, 
căci s-a făcut monah foarte de tânăr. lar după ce a sporit cu vârsta cea după Dum- 

nezeu, şi a strălucit cu ascultarea şi liniştea, atunci s-a învrednicit şi darului 
arhieriei. 


Și nu numai aceasta, ci şi dar făcător de minuni a luat de la Dumnezeu, după ce 
mai întâi a omorât patimile sufletului şi ale trupului, cu înfrânarea, cu osteneala 
sihăstriei, şi cu dumnezeiasca cugetare. 


A vindecat pe o fecioară îndrăcită prin rugăciunea sa, şi sănătoasă o a dat tatălui ei; 
îmblânzea fiarele cele sălbatice, şi cerbilor celor ce veneau la el, le da hrană cu 
mâinile sale. 


Odată lovind cuviosul pământul cu toiagul său, a scos apă de a adăpat pe ucenicul 
său, şi alte semne şi minuni a făcut. 


A strălucit în sfârşit pretutindenea ca un soare, cu nevoinţa şi cu minunile, şi pildă 
a faptelor bune făcându-se ucenicilor săi, cu pace s-a mutat către Domnul. 


Tot în această zi, Sfinţii mucenici: African, Terentie, Maxim, Pompie, şi alții 
treizeci şi şase. 


La 'Terentie 


Stih: Taie pe Terentie, care lapte în loc de sânge a dat, 
Şi după tăiere, minune nouă a arătat. 


La African, Maxim şi Pompie 


Stih: Prea răi, ai idolilor închinători, 
Omoară prin sabie pe cei ai Treimii slăvitori. 


La cei treizeci şi şase. 


Stih: Pe şase bărbaţi şi împreună de trei ori zece, nevoitori, 
I-am cunoscut din sabie împreună luptători. 


Aceşti sfinți mucenici s-au nevoit pe timpul împăratului Deciu şi a ighemonului 
Fortunat, fiind născuţi în Africa, şi ieşind la nevoinţă, au fost bătuţi cu vine de bou 
crude, apoi cu toiege, şi arşi pe spinare, cu ţepi arse în foc; apoi căliți cu oţet 
amestecat cu sare peste arsuri şi frecaţi cu târsâni; apoi întrebându-se iarăşi, şi 
neînduplecându-se a se lepăda de Hristos, îi legară goi la pământ, deasupra focului, 

şi iarăşi îi frecară cu târsâni. După aceea îi aruncară într-o groapă plină de şerpi şi 
de scorpii, şi rămânând nevătămaţi, le tăiară capetele. 


Tot în această zi, prea cuviosul părintele nostru Firmilian, episcopul Chesariei şi 
Melhion dascălul şi preotul Antiohiei, cel ce a caterisit pe Pavel Samosatul. 


Stih: Cu pace fiii păcii au adormit: 
Firmilian şi cu el Melhion cel iubit. 


Tot în această zi, Sfinţitul mucenic Chiriac, care a descoperit cinstita Cruce, în 
zilele marelui Constantin, şi a maicii sale Elena. 


Stih: Chiriace prea fericite cu untdelemn ai amestecat, 
Cinstitul tău sânge, şi nouă amestecare ai lucrat. 


Acesta după ce descoperi cinstita Cruce, şi a crezut, şi se boteză, se făcu episcop 
Ierusalimului şi trăi până în zilele lui lulian Paravatul. Care ridicându-se cu oaste 
asupra perşilor, merse şi la Ierusalim, şi aflând de sfântul acesta, trimise de-l prinse 
şi-l aduse înaintea lui şi silindu-l să facă jertfă la idoli, se mustră de dânsul 
împăratul. 


Drept aceea porunci păgânul de-i tăie mâna dreaptă, zicându-i: Multe cărţi ai scris 
tu cu mâna aceasta, de ai întors pe mulți de la închinăciunea dumnezeilor. După 
aceea îi turnă plumb topit în gură şi apoi îl culcă pe un pat de fier ars în foc cu faţa 
în jos. 


Între acestea mergând mumă-sa la dânsul, o prinse şi pe ea, şi porunci de o spân- 
zură de părul capului şi pe ea, şi strujindu-o, şi-a dat duhul către Domnul. 


Apoi şi pe sfântul băgându-l într-o căldare, plină de untdelemn fierbinte, a fost 
junghiat de sabie şi aşa luă sfârşitul. 


Tot în această zi, Anna, maica Sfântului Chiriac care cu făclii arzându-se şi 
strujindu-se, s-a săvârşit. 


Stih: Arzându-se trupul muceniţei Anna cu făclii aprinse, 
A stătut înaintea Domnului ca o făclie pururea luminoasă. 


Tot în această zi, Sfânta Fevronia, fiica împăratului Iraclie care cu pace s-a 
Săvârşit. 

Stih: Impărăţia cerurilor Fevronio prea cinstită, 
Mai întâi alegi decât cea părintească, ceea ce eşti cu mintea ascuţită. 


Tot în această zi, pomenirea cuviosului părintelui nostru Atanasie, patriarhul 
Constantinopolului, care a sihăstrit în muntele Atonului. 


Stih: Atanasie cine nu te va slăvi pe tine, 
Pe care singură Treimea te-a slăvit pretutindenea. 


Cu ale lor sfinte rugăciuni, Doamne, miluieşte-ne şi ne mântuieşte pe noi, Amin. 
Canonul mucenicilor 

Cântarea a 7-a 

Irmos: În cuptorul persienesc tinerii lui Avraam, cu pofta bunei credinţe, mai 

vârtos decât cu văpaia focului fiind aprinşi, au strigat: Binecuvântat eşti în Biserica 


slavei 'Tale, Doamne. 


In cuptorul chinurilor fiind aruncaţi, mucenicilor, prin răbdare aţi aflat roua din 
Cer, cu mulțumire cântând: Binecuvântat eşti în Biserica slavei Tale, Doamne. 


Având cugetul sufletului întărit pe piatra cea nemişcată a credinţei lui Hristos, au 
surpat mucenicii îngâmfarea celor fără de Dumnezeu, făcând cutremur prin ru- 
găciune. 

Spânzurându-vă şi strujindu-vi-se coastele cu tărie şi aprinzându-vă cu oţet tare şi 
cu ardere de foc fericiților, aţi ars toată înşelăciunea cea materială, lăudând pe 
Dumnezeu în veci. 

A Născătoarei 

Cel ce îmbracă Cerul cu nori, Preacurată, alt Cer te-a arătat pe tine pe pământ, şi 
din tine S-a îmbrăcat în om deplin, şi mă îndumnezeieşte pe mine, pentru îndurarea 
cea nemăsurată. 


Alt Canon, al cuviosului Ştefan Savaitul 


Cântarea a 7-a 

Irmos: Porunca cea potrivnică lui Dumnezeu, a tiranului celui păgân, înaltă văpaie 
a ridicat; iar Hristos, cel ce bine este cuvântat şi Preaslăvit, a întins cinstitorilor de 
Dumnezeu tineri roua Duhului. 


Cuvintele dogmelor tale cuvioase, bine înmiresmează, luminându-se cu darul 
Duhului; că cinstind o Dumnezeire în trei feţe, şi lăudând întruparea Cuvântului, ne 
umpli pe noi de bun miros, întru-tot fericite. 


Fiindu-ţi viaţa asemenea cu cuvântul părinte, ţi-a pricinuit ţie cunună îndoită, prea 
fericite; că te-ai făcut organ al înţelepciunii părinte prea cinstite, strigând Zidi- 
torului tău: Binecuvântat eşti şi prea mărit. 


Slavă..., 


Cuvântul tău este cu sare îndulcit, viaţa ta s-a arătat luminată cu darul, prea fericite 
dumnezeiescule; pentru aceea ai locuit în lăcaşurile cele de sus veselindu-te, stând 
acum înaintea lui Hristos cu îndrăzneală. 


Și acum..., a Născătoarei 


Indreptând viaţa mea, Curată, povăţuieşte-mă către limanul tău cel cu totul lin, ca 
una ce ai născut pe Dumnezeu, izvorul binelui, Cel ce dă tuturor credincioşilor, 
bunătatea nestricăciunii. 


Canonul mucenicilor 
Cântarea a 8-a 


Irmos: Mâinile înunzându-şi Daniil, gurile leilor cele deschise în groapă le-a în- 
cuiat şi puterea focului a stins, cu buna faptă încingându-se, tinerii cei iubitori de 
buna credinţă, strigând: Binecuvântaţi toate lucrurile Domnului pe Domnul. 


Fiind luminaţi cu lumina Dumnezeiescului Duh, dumnezeieştii mucenici, nu s-au 
temut de foc, fierberea căldărilor o au arătat nelucrătoare, primind de la Cer răco- 
rire dumnezeiască; pe care după vrednicie, noi credincioşii să-i lăudăm. 


Arătatu-s-a mulțime de îngeri întărindu-vă luminat la luptă, pe voi prea lăudaţilor 
mucenici şi de dureri uşurându-vă, cu care împreună strigaţi cântarea tinerilor: 
Binecuvântaţi toate lucrunile Domnului pe Domnul. 

Avându-ţi ochiul inimii tale priveghetor către Dumnezeu Sarvile, ai suferit scoa- 
terea ochilor, înfruntând pe muncitorul, care era cuprins de întunericul nedu- 
mnezeirii. Pentru aceasta toţi te fericim ca pe un fiu al zilei. 
A Născătoarei 
Cu bunăvoința Tatălui ai luat în pântece pe Fiul, umbrindu-te Dumnezeiescul Duh, 
prea curată; şi născându-L ai rămas Fecioară ca şi mai înainte. Către care roagă-te 
neîncetat, să se mântuiască toată lumea de stricăciune şi de iad. 

Alt Canon, al cuviosului Ştefan Savaitul 
Cântarea a 8-a 
Irmos: Cuptorul cel cu foc oarecând... 
Cunună împodobită a pus pe creştetul tău Dătătorul de viaţă Hristos, Ştefane, cel 
cu numele de cunună; că te-ai încuviinţat prin fapte şi te-ai arătat cu socotinţă, 
strigând: Prea înălţaţi toate lucrurile Domnului pe Domnul. 
Binecuvântăm pe Tatăl, şi pe Fiul şi pe Sfântul Duh, Domnul. 
Pe mucenicii lui Hristos i-ai lăudat gânditorule de Dumnezeu şi adunările sfinţilor, 
şi împreună cu ei te-ai sălăşluit, umplându-te de veselie şi de dumnezeiasca des- 
fătare; şi strigând: Prea înălțaţi toate lucrurile Domnului pe Domnul. 
Și acum..., a Născătoarei 
Gândul cel fără de patimă, în pântecele tău se uneşte cu gândul cel omenesc prea 
curată, şi prin grosimea trupului, S-a făcut sub vreme Cel mai înainte de veci. 
Pentru aceasta cu credinţă şi cu dragoste te mărim pe tine Născătoare de Dumne- 
Zeu. 


Irmosul: 


Să lăudăm, bine să cuvântăm şi să ne închinăm Domnului cântăndu-l şi prea 
înălţându-L pe Dânsul întru toţi vecii. 

Cuptorul cel cu foc oarecând în Babilon, lucrările şi-a despărţit cu dumnezeiasca 
poruncă; pe haldei arzând, iar pe credincioşi răcorind pe cei ce cântau: Bine- 
cuvântaţi toate lucrurile Domnului pe Domnul. 


Canonul mucenicilor 
Cântarea a 9-a 


Irmos: Hristos, Piatra cea netăiată de mână, cea din marginea unghiului, din tine 
muntele cel netăiat, Fecioară S-a tăiat adunând firile cele osebite. Pentru aceasta 
veselindu-ne, pe tine Născătoare de Dumnezeu te mărim. 


Arătatu-v-aţi Rai, având în mijloc lemnul vieţii pe Domnul şi izvorând râuri de 
tămăduiri, şi pâraie cu adevărat pline de apele dumnezeieşti ale Duhului, sfinţilor. 


Stâlpi ai Bisericii lui Hristos, şi limanuri foarte line celor ce sunt înviforaţi în luciul 
răutăţii, v-aţi arătat mucenicilor, solitori pentru lume, şi vieţuitori împreună cu 
îngerii. 
Cununile cele neveştejite dobândind răbdătorilor de patimi, şi întru lăţimea Raiului 
umblând, păziți-ne pe noi, care vă lăudăm pe pământ de toată stricăciunea, şi de 
supărări. 
A Născătoarei 
Ceea ce eşti mai desfătată decât cerurile, mai sfântă decât heruvimiui, şi mai cinstită 
decât toată făptura, roagă pe Dumnezeu, pe care L-ai născut, pentru noi cei ce te 
cinstim pe tine Născătoare de Dumnezeu. 

Alt Canon, al cuviosului Ştefan Savaitul 
Cântarea a 9-a 
Irmos: Fiul Părintelui... 
Prea cinstite Ştefane, cel ce te îndulceşti acum curat, şi ai dobândit desfătarea cea 


mai presus de gând, unde adunările sfinților dănţuieşte, împrejurul lui Dumnezeu, 
fericite, fund mijlocitor, trage către tine pe cei ce năzuiesc la ajutorul tău. 

Mutatu-te-ai vesel către dorirea cea desăvârşită, către însuşi Cel cu adevărat fericit, 
către frumuseţea cea întru-totul aleasă, către viaţa cea cu adevărat neîmbătrânită, 
către lumina cea neînserată, purtătorule de Dumnezeu părinte Ştefane. 


Slavă..., 


Ca soarele ai strălucit în adunarea călugărilor, fiind sfințit din pruncie, împrăştiind 
bunătățile vieţii tale ca nişte raze, prea dulce Ştefane, purtătorule de Dumnezeu 
părinte cuvioase. 


Și acum..., a Născătoarei 


Cunoscându-te de departe proorocul, prin ochii cei mai înainte văzători, de tine a 
grăit mai înainte, că vei să fii Maică Făcătorului tuturor şi Stăpânului. Pentru acea- 
sta te mărim pe tine întru-tot lăudată, Născătoare de Dumnezeu. 


Irmosul: Fiul Părintelui celui fără început Dumnezeu şi Domnul, întrupându-Se 
din Fecioară S-a arătat nouă, ca să lumineze cele întunecate, şi să adune cele risi- 
pite. Pentru aceasta pe Născătoarea de Dumnezeu cea prea lăudată o mărim. 


Luminânda 


Podobie: Cu ucenicii să ne suim în muntele Galileei, prin credinţă să vedem pe 
Hristos zicând: Că a luat putere a celor de sus şi a celor de jos; să ne învăţăm cum 
învaţă, a boteza toate neamurile în numele Tatălui şi al Fiului şi al Sfântului Duh şi 
a petrece cu tăinuitorii, precum S-a făgăduit până în sfârşitul veacului. 


Dimpreună cu Terentie, au strălucit cinstita Neonila, Nita, Fota şi Sarvil, Vil şi 
lerax, Teodul şi Evnichi; că au pătimit pentru Hristos de bunăvoie cu vitejie, şi au 
surpat pe tirani, purtătorii de chinuri mucenicii cei prea lăudaţi. Pe care cinstindu-i, 
prăznuim luminat pomenirea lor cea luminată. 


Slavă..., a cuviosului 

Purtătorule de cunună Ştefane, primind căldura Sfântului Duh, te-ai osebit de lume, 
ridicându-ţi crucea, părinte, şi unindu-te cu Hristos prin sihăstrie desăvârşit şi prin 
feciorie curată, te-ai învrednicit cuvioase darurilor celor mai presus de gând; din 


care îmbogăţeşti prea înțelepte toată lumea cea de sub soare. 


Și acum..., a Născătoarei 

Nu înceta de a te ruga Domnului celui ce S-a întrupat din prea curate sângiurile 
tale, Fecioară Maică prea curată, pentru netrebnicii robii tăi, ca să aflăm har, şi 
ajutor la vreme de trebuinţă, la ziua întru care va judeca neamul omenesc, dând 
după vrednicia fiecăruia, ca un Dumnezeu; că pe tine te avem toţi folositoare întru 
nevoi. 


Și cealaltă slujbă a Utreniei după rânduială şi Otpustul. 

Canon de rugăciune către Sfântul mucenic Terentie, către soţia sa Neonila şi 
către cei împreună cu dânşii 


Troparul Sfinţilor mucenici Terentie şi al soţiei sale Neonila şi al celor împreună 
cu dânşii, glasul al 4-lea: Mucenicii Tăi, Doamne, întru nevoinţele lor, cununile 
nestricăciunii au dobândit de la Tine, Dumnezeul nostru. Că având tăria Ta, pe 
chinuitori au învins; zdrobit-au şi ale demonilor neputincioase îndrăzniri. Pentru 
rugăciunile lor, mântuieşte sufletele noastre, Hristoase Dumnezeule. 


Cântarea 1 

Irmos: Deschide-voi gura mea şi se va umple de Duhul şi cuvânt voi răspunde 
Impărătesei Maice şi mă voi arăta luminat prăznuind şi voi cânta minunile ei, 
bucurându-mă. 

Stih: Sfinţilor mucenici, rugaţi-vă lui Dumnezeu pentru noi. 

Fiind eu înviforat de adâncul păcatelor, lubitorule de oameni, numai către marea 
milostivire a Ta întind ochiul inimii mele; îndreptează-mă şi mă mântuieşte, cu 
rugăciunile purtătorilor de lupte. 


Stih: Sfinţilor mucenici, rugaţi-vă lui Dumnezeu pentru noi. 


Soarele cel neapus v-a arătat stele, pe bolta Bisericii Sale, luminând plinirea ei, cu 
strălucirea nevoinţelor voastre, prea lăudaţilor mucenici. 


Stih: Sfinţilor mucenici, rugaţi-vă lui Dumnezeu pentru noi. 


Stâlp credinţei, întărire Bisericii S-au făcut Sfinţii mucenici Terentie şi Nita, 
Sarvil şi Teodul, lerax, Neonilla şi Vil minunaţii, Ewnichi şi Fota. 

Stih: Preasfântă Născătoare de Dumnezeu, miluieşte-ne pe noi. 

Pricinuitoare de bucurie te-ai arătat nouă, cea cu totul fără prihană, ca una care ai 
primit plinirea a toată Dumnezeirea. Pentru aceasta toţi împreună cu îngerul cân- 
tăm ţie: Bucură-te, Ceea ce eşti de Dumnezeu cu har dăruită! 

Cântarea a 3-a 

Irmos: Nu întru înţelepciune şi în putere şi în bogăţie ne lăudăm, ci întru Tine, 
Inţelepciunea Tatălui cea ipostatică, Hristoase. Că nu este sfânt afară de Tine, Iubi- 
torule de oameni. 


Stih: Sfinţilor mucenici, rugaţi-vă lui Dumnezeu pentru noi. 


Ca un soare unindu-te cu Sfânta Neonilla, luna cea prea luminoasă, ai născut, 
Sfinte Terentie, ceata mucenicilor lui Hristos, cea de stele înşeptită. 


Stih: Sfinţilor mucenici, rugaţi-vă lui Dumnezeu pentru noi. 


Cu zdrobirea mădularelor tale, Sfinte pătimitorule Terentie, ai subțiat ca ţărâna 
oasele înşelăciunii; iar ţie ţi-ai dobândit Mărirea cea negrăită. 


Stih: Sfântă muceniță Ewnichi, roagă-te lui Dumnezeu pentru noi. 


Cu aripile cele de aur zburând Sfântă Evnichi, ai scăpat de vicleşugurile vânătorilor 
celor fărădelege şi te-ai sălăşluit înlăuntrul Cămării celei înţelegătoare. 


Stih: Preasfântă Născătoare de Dumnezeu, miluieşte-ne pe noi. 


Aflându-te Înţelepciunea lui Dumnezeu locaş prea curat, S-a Întrupat din prea 
curate sângiurile tale şi după naştere te-ai arătat nestricată. 


Cântarea a 4-a 


Irmos: Ridicat pe Cruce văzându-Te Biserica pe Tine soarele dreptăţii, a stat întru 
a sa rânduială, precum se cuvine, cântând: Slavă puterii Tale, Doamne! 


Stih: Sfinţilor mucenici, rugaţi-vă lui Dumnezeu pentru noi. 

Ceata cea de şapte fraţi a luptătorilor, împreună cu doi părinţi ai Săi, ca o jertfă 
fără de prihană s-a adus ie, Stăpâne Hristoase, celui ce Te-ai jertfit pentru noi 
ca o oaie, lubitorule de oameni. 


Stih: Sfântă muceniţă Ewnichi, roagă-te lui Dumnezeu pentru noi. 


Harul Duhului s-a arătat ţie în chip de porumbel, mărită Evnichi, uşurându-te de 
viforul chinurilor şi al necazurilor celor cumplite ce erau asupra ta. 


Stih: Sfinţilor mucenici, rugaţi-vă lui Dumnezeu pentru noi. 


Cu armele credinţei aţi biruit, mucenici prea lăudaţi, pe tiranul cel mândru, pe cel 
ce s-a înălţat cu stăpânirea necredinţei şi aţi cântat: Slavă puterii Tale, Doamne! 


Stih: Preasfântă Născătoare de Dumnezeu, miluieşte-ne pe noi. 

Cel ce a zidit toate cu voinţa, voind se zideşte din prea curate sângiurile tale mai 
presus de cuvânt, Ceea ce eşti neispitită de nuntă, miluind pe cei ce cântă cu 
credinţă: Slavă puterii Tale, Doamne! 


Cântarea a 5-a 


Irmos: Tu, Doamne, Lumina mea în lume ai venit, Lumina cea sfântă care întorci 
dintru întunericul necunoştinţei pe cei ce Te laudă pe tine cu credinţă. 


Stih: Sfinţilor mucenici, rugaţi-vă lui Dumnezeu pentru noi. 


Pe 'Tine, Doamne, avându-Te mucenicii drept putere, au îndrăznit cu bărbăţie îm- 
potriva chinurilor şi a biciuirilor şi a focului şi a morţii. 


Stih: Sfinţilor mucenici, rugaţi-vă lui Dumnezeu pentru noi. 


O, fu sfințiți! O, junghieri primite de Dumnezeu! O, adunare care ai stricat unel- 
tirile cele încâlcite ale vrăjmaşului! 


Stih: Sfântă muceniţă Ewnichi, roagă-te lui Dumnezeu pentru noi. 


Cu biruinţe nemuritoare ţi-ai încununat capul, că ai biruit pe şarpele cel ce biruise 
pe Eva, Sfântă muceniţă Evnichi, bună fecioară. 

Stih: Preasfântă Născătoare de Dumnezeu, miluieşte-ne pe noi. 


Născut-ai nouă Lumina cea neînserată, strălucirea Tatălui, făcându-se sub ani, din 
bogăţia bunătăţii, Ceea ce eşti fără de prihană. 


Cântarea a 6-a 


Irmos: Jertfi-voi Ție cu glas de laudă, Doamne, Biserica cântă Ţie, de sângele 
demonilor curăţindu-se cu Sângele cel curs prin milostivire din coasta Ta. 


Stih: Sfinţilor mucenici, rugaţi-vă lui Dumnezeu pentru noi. 

Poruncind tiranul, să fie întinşi fără milă şi să fie legaţi cu silnicie pe roţi, muce- 
nicii aceştia au răbdat multe feluri de chinuri. Dar aceia s-au ruşinat văzându-i 
nebiruiţi. 

Stih: Sfinţilor mucenici, rugaţi-vă lui Dumnezeu pentru noi. 

Sfinții mucenici Sarvil, Neonilla, Fota şi Teodul, Vil, lerax, Evnichi şi dumne- 
zeiescul Nita, împreună cu Terentie, ca nişte mucenici viteji, cu dreaptă credinţă să 
fie lăudaţi. 


Stih: Sfinţilor mucenici, rugaţi-vă lui Dumnezeu pentru noi. 


Intrând în livada pătimirii voastre, ne umplem de mirosul cel dumnezeiesc al lup- 
telor voastre, fericiților, lepădând din suflet urâciunea patimilor. 


Stih: Preasfântă Născătoare de Dumnezeu, miluieşte-ne pe noi. 


Rugul însemna mai înainte Taina cea mare a naşterii tale, celei mai presus de gând, 
fiind cuprins peste tot cu foc şi nicidecum arzându-se, Fecioară prea lăudată. 


Condac, glasul al 4-lea: 


Podobie: Arătatu-Te-ai astăzi lumii şi Lumina Ta, Doa-mne s-a însemnat peste noi 
care cu cunoştinţă Te lăudăm, venit-ai şi Te-ai ară-tat, Lumina cea neapropiată. 


Săvârşind astăzi cu credinţă pomenirea Sfinților mucenici Terentie şi a Neonillei, 
soția sa şi a fiilor lor, să slăvim pe Domnul, cel ce cu mărire i-a prea mărit. 

Cântarea a 7-a 

Irmos: În cuptorul persan tinerii lui Avraam, cu pofta dreptei credinţe, mai vârtos 
decât cu văpaia focului fiind aprinşi, au cântat: Binecuvântat eşti, în Biserica sla- 
vei Tale Doamne! 


Stih: Sfinţilor mucenici, rugaţi-vă lui Dumnezeu pentru noi. 


In cuptorul chinurilor fiind aruncaţi, mucenicilor, prin răbdare aţi aflat rouă din cer, 
cu mulțumire cântând: Binecuvântat eşti, în Biserica slavei Tale Doamne! 


Stih: Sfinţilor mucenici, rugaţi-vă lui Dumnezeu pentru noi. 

Având cugetul sufletului întărit pe piatra cea nemişcată a credinţei lui Hristos, au 
surpat mucenicii îngâmfarea celor fără de Dumnezeu, făcând cutremur prin rugă- 
ciune. 

Stih: Sfinţilor mucenici, rugaţi-vă lui Dumnezeu pentru noi. 

Spânzuraţi fiind şi strujindu-vi-se coastele cu tărie şi arzându-vă cu oţet tare şi cu 
ardere de foc, fericiților, aţi ars toată înşelăciunea cea materială, lăudând pe 
Dumnezeu în veci. 

Stih: Preasfântă Născătoare de Dumnezeu, miluieşte-ne pe noi. 

Cel ce îmbracă cerul cu nori, Preacurată, alt Cer te-a arătat pe tine pe pământ şi din 
tine S-a Imbrăcat în Om Deplin şi mă îndumnezeieşte pe mine, pentru Indurarea 
cea nemăsurată. 

Cântarea a 8-a 

Irmos: Mâinile întinzându-şi Daniel, gurile leilor cele deschise în groapă le-a în- 
cuiat şi puterea focului a stins, cu buna faptă încingându-se, tinerii cei iubitori de 
dreaptă credinţă, cântând: Binecuvântaţi toate lucrurile Domnului pe Domnul! 

Stih: Sfinţilor mucenici, rugaţi-vă lui Dumnezeu pentru noi. 

Fiind luminaţi cu lumina Dumnezeiescului Duh, dumnezeieştii mucenici nu s-au 


temut de foc, fierberea căldărilor au arătat-o nelucrătoare, primind de la cer 
răcorirea cea dumnezeiască; pe care, după vrednicie, noi credincioşii să-i lăudăm. 

Stih: Sfinţilor mucenici, rugaţi-vă lui Dumnezeu pentru noi. 

Arătatu-s-a mulțime de îngeri, întărindu-vă luminat la luptă pe voi, prea lăudaţilor 
mucenici şi de dureri uşurându-vă, cu care împreună cântaţi cântarea tinerilor: 
Binecuvântaţi toate lucrurile Domnului pe Domnul! 

Stih: Sfinţilor mucenici, rugaţi-vă lui Dumnezeu pentru noi. 

Avându-ţi ochiul inimii veghetor către Dumnezeu, Sfinte Sarvil, ai suferit scoa- 
terea ochilor, înfruntând pe cel care te judeca, care era cuprins de întunericul 
necredinţei. Pentru aceasta, toţi te fericim ca pe un fiu al zilei. 

Stih: Preasfântă Născătoare de Dumnezeu, miluieşte-ne pe noi. 

Cu bunăvoința Tatălui ai luat în pântece pe Fiul, umbrindu-te Dumnezeiescul Duh, 
prea curată; şi născându-L, ai rămas Fecioară ca şi mai înainte. Către care roagă-te 
neîncetat să se izbăvească toată lumea de stricăciune şi de chin. 

Cântarea a 9-a 

Irmos: Hristos, Piatra cea netăiată de mână, cea din capul unghiului, din tine mun- 
tele cel netăiat, Fecioară, s-a tăiat, unind firele cele deosebite. Pentru aceasta, vese- 
lindu-ne, pe tine, Născătoare de Dumnezeu, te mărim. 


Stih: Sfinţilor mucenici, rugaţi-vă lui Dumnezeu pentru noi. 


Arătatu-v-aţi Rai, având în mijloc lemnul Vieţii pe Domnul şi izvorând râuri de 
tămăduiri şi pâraie cu adevărat pline de apele dumnezeieşti ale Duhului, sfinților. 


Stih: Sfinţilor mucenici, rugaţi-vă lui Dumnezeu pentru noi. 

Stâlpi ai Bisericii lui Hristos şi limanuri foarte line, celor ce sunt înviforaţi în largul 
primejdiilor, v-aţi arătat mucenicilor, solitori pentru lume şi vieţuitori împreună cu 
îngerii. 

Stih: Sfinţilor mucenici, rugaţi-vă lui Dumnezeu pentru noi. 

Cununile cele neveştejite dobândind, răbdătorilor de lupte şi întru lărgimea Raiului 


umblând, păziți-ne pe noi, care vă lăudăm pe pământ, de toată strâmtorarea şi de 
încercări. 

Stih: Preasfântă Născătoare de Dumnezeu, miluieşte-ne pe noi. 


Ceea ce eşti mai desfătată decât Cerurile, mai sfântă decât Heruvimii şi mai cinstită 
decât toată făptura, roagă pe Dumnezeu, pe care L-ai născut, pentru noi, cei ce te 
cinstim pe tine, Născătoare de Dumnezeu. 


Sedelna, glasul al 8-lea. Podobie: Pe Înţelepciunea şi Cuvântul în pântecele tău 
zămislind fără ardere, Maica lui Dumnezeu, în chip de negrăit ai născut pe Cel ce a 
făcut toate şi în braţele tale ai avut pe Cel ce ţine toate şi la sân ai hrănit pe Cel ce 
hrăneşte lumea. Pentru aceasta, te rog pe tine, Preasfântă Fecioară, să mă izbăveşti 
de greşeli, când va fi să stau înaintea feţei Ziditorului meu, Stăpână Fecioară 
curată, atunci să-mi dăruieşti ajutorul tău, că pe tine te am nădejde eu, robul tău. 


Ca nişte stele luminoase fiii Sfântului Terentie cei sfinţiţi, asemănându-se cu 
lumina soarelui, luminează făptura şi strălucind vitejeşte cu bărbăteştile ne- 
voințe, au risipit cu adevărat noaptea mulţimii zeilor. Pe care să-i fericim cu 
veselie în credinţă, ca pe cei ce sunt cu adevărat slugi ale lui Dumnezeu şi să 
grăim: purtători de lupte prea lăudaţi, rugaţi-vă lui Hristos, Dumnezeu, iertare 
de greşeli să dăruiască, celor ce prăznuiesc cu dragoste sfântă pomenirea voa- 
stră. 


Sedelna Preasfintei Născătoare de Dumnezeu, glasul al 8-lea. Podobie: Înviat-ai 
din morţi... 


Fecioară Marie, mărirea îngerilor, tu, frumuseţea cea veselitoare şi podoaba pă- 
mântenilor, dăruieşte iertare de păcate, celor ce te laudă pe tine; milostiveşte-te 
spre robii tăi, că tu eşti scăparea celor deznădăjduiţi, prea curată şi cu adevărat tare 
solitoare oamenilor. 


Sedelna Sfintei Cruci şi a Preasfintei Născătoare de Dumnezeu, glasul al 8-lea. 
Podobie: Inviat-ai din morţi... 


Mieluşeaua cea curată, văzând pe Mieluşelul şi Păstorul spânzurat pe Cruce, striga: 
Fiul meu, ce este această vedere străină şi neașteptată? Cum se osândeşte Viaţa la 
moarte, asemenea cu oamenii? Dar te scoală din morţi a treia zi precum ai zis, ca, 
bucurându-mă, să Te măresc pe Tine. 

Imnografie 


Condacul Sfântului mucenic Terentie, al Sfintei Neonila şi al celor împreună cu 
dânşii: Săvârşind astăzi cu credință pomenirea Sfinților mucenici Terentie şi a 
Neonillei, soţia sa şi a fiilor lor, să slăvim pe Domnul, cel ce cu mărire i-a prea 
mărit. 


Troparul Sfântului mucenic Terentie, al Sfintei Neonila şi al celor împreună cu 
dânşii: Mucenicii Tăi, Doamne, întru nevoinţele lor, cununile nestricăciunii au 
dobândit de la Tine, Dumnezeul nostru. Că având tăria Ta, pe chinuitori au învins; 
zdrobit-au şi ale demonilor neputincioase îndrăzniri. Pentru rugăciunile lor, mân- 
tuieşte sufletele noastre, Hristoase Dumnezeule. 

Vieţile Sfinţilor - Viaţa Sfinţilor mucenici Terentie, Neonila şi fiii lor: Nita, 
Sarvil, lerax, Teodul, Fota, Vil şi Evnichi 


Fericitul 'Terentie, fiind creştin drepteredincios, s-a căsătorit prin nuntă legiuită cu 
Neonila, care era de aceeaşi credinţă cu el, şi au avut şapte fii: Sarvil, Fota, Teodul, 
Vl, lerax, Nita şi Evnichi, pe care i-au crescut în dreapta credinţă. 


Apoi au fost prinşi toţi de către păgâni, adică şi părinţii şi copiii, şi au fost duşi 
înaintea judecății celei fărădelege, unde L-au mărturisit pe Hristos, iar pe idoli i-au 
hulit. 


Pentru acest lucru au fost chinuiţi fără de măsură şi apoi spânzurați. În timpul 
chinurilor, rănile le erau stropite cu oţet şi arse cu foc, iar sfinţii se rugau în linişte 
unul pentru altul şi se mângâiau. 


Dumnezeu nu a trecut cu vederea rugăciunile lor, ci i-a trimis pe sfinţii săi îngeri 
care i-au dezlegat din legături şi au tămăduit rănile lor. 


Apoi păgânii, văzându-i pe sfinți dezlegaţi şi tămăduiți de răni, s-au spăimântat şi 
i-au dat spre mâncare fiarelor, dar nici un rău n-au pătimit, pentru că fiarele şi-au 
schimbat cruzimea în blândeţe de oaie, cu porunca lui Dumnezeu. 


Apoi au fost aruncaţi într-o căldare cu smoală fierbinte, dar îndată focul s-a stins şi 
smoala s-a răcit. 


Văzând păgânii că nu se ating de dânşii chinurile, le-au tăiat capetele cu sabia şi 
astfel şi-au aflat sfârşitul. 

Sinaxar din 28 octombrie 


În această lună (octombrie), în ziua a douăzeci şi opta, Sfinţii mucenici Terentie, 
Neonilla şi fiii lor: Nita, Sarvil, lerax, Teodul, Fota, Vil şi Evnichi. 


Aceşti sfinţi fiind în casă, închinându-se şi slujind lui Dumnezeu pururea, au fost 
pârâţi şi fiind aduşi la judecată, au mărturisit pe Hristos Dumnezeu adevărat şi pe 


idoli îi batjocoreau. 


Deci au fost spânzurați şi-i strujeau, şi-i udau peste răni cu oţet iute şi cu sare, 
pârjolindu-i dedesubt cu foc. 


Iar ei se rugau lui Dumnezeu în tăcere, îndemnându-se unul pe altul la mucenicie. 
Și nu a trecut Dumnezeu cu vederea ruga lor şi îngeri nevăzuţi i-au slobozit din 


legături şi le-au dat tămăduiri; iar păgânii s-au înfricoşat şi s-au spăimântat. 


Apoi legându-i la o roată, i-au bătut; şi cât se părea acelora că-i bat, ei nici un rău 
la nici un chin nu pătimeau; apoi i-au dat să-i mănânce fiarele. 


Și sfinţii mucenici rămânând de toate nevătămaţi, i-au băgat în nişte căldări cu 
smoală clocotind pe foc; şi smoala s-a prefăcut în apă. 


Deci văzând păgânii că chinurile nu sunt nimic înaintea lor, le tăiară capetele. 
Tot în această zi, prea cuviosul părinte Ștefan Savaitul. 


Acest cuvios din tânăra vârstă dorind, s-a făcut monah, în anii 790; şi venind în 
Lavra marelui Sava şi primindu-se de către sfinţii părinţi ce locuiau în Lavră, s-a 

învăţat de către aceia frica lui Dumnezeu şi toată alta faptă foarte bună şi regula 
pustnicească. Deci a rămas neîmpărtăşit de dulceţurile lumii fericitul acesta, căci s- 
a făcut monah foarte de tânăr. 


lar după ce a sporit cu vârsta cea după Dumnezeu şi a strălucit cu ascultarea şi 
liniştea, atunci s-a învrednicit şi de darul arhieriei. Și nu numai acesta, ci şi har 
făcător de minuni a luat de la Dumnezeu, după ce mai întâi a omorât patimile 
sufletului şi ale trupului, cu înfrânarea, cu osteneala sihăstriei şi cu dumnezeiasca 
cugetare. 


A vindecat pe o fecioară îndrăcită prin rugăciunea sa şi sănătoasă a dat-o tatălui ei; 
îmblânzea fiarele cele sălbatice şi cerbilor celor ce veneau la el, le da hrană cu 
mâinile sale. 


O dată lovind cuviosul pământul cu toiagul său, a scos apă de a adăpat pe ucenicul 
său şi alte semne şi minuni a făcut. 


A strălucit în sfârşit pretutindenea ca un soare, cu nevoinţa şi cu minunile şi pilda 
de virtute făcându-se ucenicilor săi, cu pace s-a rugat către Domnul. 


Tot în această zi, Sfinţii mucenici African, Terentie, Maxim, Pompie şi alți 
treizeci şi şase. 


Aceşti sfinţi mucenici s-au nevoit pe timpul împăratului Deciu şi a guvernatorului 
Fortunat, fiind născuţi în Africa şi ieşind la luptă, au fost bătuţi cu vine de bou 
crude, apoi cu toiege şi arşi pe spinare cu ţepi arse în foc; apoi căliți cu oţet 
amestecat cu sare peste arsuri şi frecaţi cu ţesături aspre; apoi au fost întrebaţi dacă 
se leapădă de Hristos, şi neînduplecându-se a se lepăda de Hristos, i-au legat goi la 
pământ, deasupra focului şi iarăşi îi freca cu ţesături aspre. După aceea i-au aruncat 
într-o groapă plină de şerpi şi de scorpii şi rămânând nevătămaţi li s-au tăiat 
capetele. 


Tot în această zi, prea cuviosul părintele nostru Firmilian, episcopul Cezareii 
Capadociei şi Melhion dascălul şi preotul Antiohiei, cel ce a caterisit pe Pavel de 
Samosata. 


Tot în această zi, Sfântul mucenic Chiriac, care a descoperit cinstita Cruce, în 
zilele lui Constantin cel mare şi a maicii lui Elena. 

Acesta după ce a descoperit cinstita Cruce, a crezut şi s-a botezat şi a fost făcut 
episcop al Ierusalimului şi a trăit până în zilele lui Iulian Paravatul. Care ridicându- 
se cu oaste împotriva perşilor, a mers şi la Ierusalim şi aflând de sfântul acesta a 
trimis de l-a prins şi l-au adus înaintea lui. Şi silindu-l să facă jertfă la idoli, a fost 
mustrat de dânsul împăratul. 


Drept aceea a poruncit păgânul de i s-a tăiat mâna dreaptă, zicându-i: "Multe cărți 
ai scris tu cu mâna aceasta, de ai întors pe mulți de la închinăciunea zeilor”. 

După aceea i-au turnat plumb topit în gură şi apoi l-au culcat pe un pat de fier ars 
în foc cu faţa în jos. 


Între acestea, mergând mama sa la dânsul, a prins-o şi pe ea, şi a poruncit de au 
spânzurat-o de părul capului şi strujind-o şi-a dat duhul către Domnul. 


Apoi şi pe sfântul băgându-l într-o căldare plină de untdelemn fierbinte, a fost 
înjunghiat cu sabia şi aşa şi-a luat sfârşitul. 


Tot în această zi, Ana maica Sfântului Chiriac care, fiind arsă cu făclii şi fiind 
strujită, s-a săvârşit, 


Tot în această zi, Sfânta Fevronia, fiica împăratului Iraclie care în pace s-a 
Săvârşit. 


Tot în această zi, pomenirea cuviosului părinte Atanasie patriarhul Constan- 
tinopolului, care a sihăstrit în muntele Atonului (Muntele Athos). 


Sfântul Atanasie I, patriarhul Constantinopolului (1289-1293; 1303-1311), cu- 
noscut în lume drept Alexie, era din Adrianopolis. Încă din tinereţe, hrănindu-se cu 
cuvintele de înţelepciune ale lui Hristos, şi-a părăsit casa ducându-se la Tesa-lonic, 
unde a fost tuns monah la una din mănăstiri sub numele de Acachie. 


Curând după aceea s-a retras în Muntele Athos alăturându-se fraților mănăstirii 
Esfigmenu, făcând ascultare timp de trei ani la trapeză. Prin faptele sale duhov- 
niceşti a dobândit darul lacrimilor şi a câştigat curând bunăvoința tuturor fraților 
monahi. 


Urând cuvintele de laudă, Acachie a părăsit smerit Sfântul Munte mergând mai 
întâi la locurile sfinte din Ierusalim, apoi la Muntele Patra, trăind ca pustnic o 
lungă perioadă de timp. De aici, sfântul a plecat la Mănăstirea Auxention, după 

care a ajuns în Muntele Galanteea la Mănăstirea Sfințitului Lazăr, unde a primit 
schima îngerească şi numele de Atanasie. 


Apoi a fost hirotonit preot şi a devenit eclesiarh, adică acel călugăr care admi- 
nistrează sfintele moaşte şi odoarele bisericii. 


Aici sfântul s-a învrednicit de o revelaţie divină, şi anume a auzit vocea Domnului 
dintr-un crucifix care-l chema la slujire preoțească. 


Râvnind la îmbunătățirea sufletului său întru cele sfinte prin linişte şi rugăciune, 
Sfântul Atanasie s-a retras din nou în Muntele Athos după 10 ani. Însă pentru 
tulburările ce s-au ivit acolo, sfântul s-a întors la Muntele Galanteea. Dar nici aici 
nu i-a fost rânduit să trăiască retras pentru că mulți oameni veneau la el pentru un 
cuvânt de înţelepciune. Astfel, Atanasie a pus acolo bazele unei mănăstiri de măi- 
cuţe. 

În vremea patriarhului loan Bekkos, scaunul Bisericii din Constantinopol a rămas 
neocupat din cauza tulburărilor şi neregulilor care frământau societatea. La 
sugestia împăratului credincios Andronicus Paleologos, un consiliu format din 
ierarhi şi cler l-au ales în unanimitate pe Sfântul Atanasie ca ocupant al tronului 
patriarhal al Bisericii în 1289. 


Patriarhul Atanasie şi-a început activitatea şi ascultările cu multă râvnă, având un 
rol foarte mare în întărirea Bisericii. Stricteţea în convingerile sale a atras după 
sine nemulțumirea clerului aflat la putere iar în anul 1293 a fost obligat să renunţe 
la scaunul patriarhal, retrăgându-se la mănăstirea sa, unde a trăit în singurătate şi 
sfinţenie. 


In anul 1303 i s-a pus din nou în mâini sarcina patriarhiei, pe care a îndeplinit-o 
fără cusur timp de 7 ani. 


În 1308 Sfântul Atanasie l-a numit pe Sfântul Petru mitropolitul Kievului şi 
Intregii Rusii. (prăznuit în 21 decembrie). 


In 1311, tot din cauza unor neînţelegeri în cadrul Bisericii, nedorind să fie prins la 
mijloc, patriarhul Atanasie s-a retras din nou de la guvernarea bisericii, mergând 
înapoi la mănăstirea sa, unde s-a afierosit cu totul vieţii monahale. 


Spre sfârşitul vieţii, sfântul s-a învrednicit din nou de vederea lui Hristos. Domnul 
l-a mustrat pentru că nu şi-a îndeplinit până la capăt sarcina de slujitor al bisericii 
pe care o avea. Plângând şi căindu-se, sfântul şi-a cerut iertare pentru laşitatea de 


Ar De Dr dr dr de Dr dr de Dr Dr dr dr de de dr dr A de dr dr A A 


Xp XP XP IP 3 E 2 2 e IP 3 3 E E 0 E IP IP E E IP e XX XX 


Ar De De De De dr De De De De de De Dr Dr De De De De De De de e Ar A A d 


care a dat dovadă, primind iertare de la Domnul precum şi harul facerii de minuni. 
Sfântul Atanasie s-a săvârşit la vârsta de 100 de ani. 


Cu ale lor sfinte rugăciuni, Doamne, miluieşte-ne şi ne mântuieşte pe noi. Amin. 

Arhid. Ştefan Sfarghie - Sinaxar - Sfântul ierarh Iachint, mitropolitul Ţării 
Româneşti; Sfinţii mucenici Terentie, soţia sa, Neonila, şi cei 7 fii 


Sfântul Iachint s-a născut la sfârşitul secolului al XIV-lea. A urmat înaltele şcoli 
ale vremii, desăvârşindu-şi cunoaşterea teologică la Constantinopol, alături de 
Sfântul Grigorie Palama, în perioada în care învăţătura ortodoxă a isihasmului era 
foarte râvnită de creştini. Pentru vrednicia sa a fost ales mitropolit de Vicina, Do- 
brogea, în anul 1358. 


Cu îngăduinţa Sfântului patriarh Calist al Constantinopolului şi la stăruinţele voie- 
vodului Nicolae Alexandru Basarab (1352-1364), Sfântul Iachint s-a mutat în anul 
1359 în capitala de atunci a Țării Româneşti, la Curtea de Argeş. 


Sfântul Iachint a întărit în mărturisirea Ortodoxiei atât pe voievod, cât şi pe dre- 
gătorii care erau ispitiţi să-şi schimbe credinţa pentru înlesnirile lumeşti ale 
Apusului. 


Marele ierarh s-a îngrijit de organizarea bisericească, de hirotonirea unor preoţi 
vrednici şi i-a învăţat pe monahi rugăciunea inimii, fiind iubit de popor pentru 
blândeţea şi milostivirea lui. 


In timpul său a venit în Țara Românească Sfântul cuvios Nicodim, care a înfiinţat 
mai apoi mănăstirile Vodița şi Tismana. 

In anul 1372, la adânci bătrâneţi, Sfântul ierarh Iachint a plecat în pace la Domnul, A 
fiind plâns de tot poporul ca un adevărat părinte duhovnicesc. Did 

Tot astăzi, Biserica îi pomeneşte şi pe Sfinţii Terentie şi Neonila, soţia sa, cu cei e 
şapte fii ai lor ( 303-305). Sfinţii Terentie şi Neonila au avut şapte fii pe care i-au A 
crescut în dreapta credinţă, iar ei se numeau: Nita, Sarvil, lerax, Teodul, Fota, Vil A 
şi Evnichi. Trăind ei în aceeaşi casă, Îl slăveau pe lisus Hristos în ascuns. Ar 

Au fost însă pârâţi de păgâni şi, fiind duşi la judecată, ei L-au mărturisit cu mult 
curaj pe Domnul Hristos, defăimând idolii păgâneşti. Pentru aceasta, judecătorul a 
poruncit ca ei să fie strujiți cu gheare de fier, apoi, stropind cu oţet rănile lor, îi 
ardeau cu foc. Dar sfinţii pe toate le-au răbdat cu bărbăţie. Mai apoi, au fost daţi la 
fiarele sălbatice, dar acelea nimic rău nu le-au făcut. Văzând că nici un chin nu le 
schimbă credinţa, păgânii le-au tăiat tuturor capetele şi aşa au primit sfinții cununa 
muceniciei. 

Iulian Dumitraşcu - Calendar Ortodox - Sfântul ierarh Iachint, mitropolitul 
Ţării Româneşti; Sfinţii mucenici Terentie, soţia sa, Neonila, şi cei 7 fii; 
Sfântul ierarh Firmilian, episcopul Cezareei Capadociei; Duminica a 24-a 
după Rusalii (Învierea fiicei lui Iair) 


SFANTA GR ca S_IAHINT 1 VEGA 


Sfântul ierarh Iachint, mitropolitul Țării Româneşti, s-a născut la sfârşitul veacului 
al XIII-lea. A urmat înaltele şcoli ale vremii, desăvârşindu-şi cunoaşterea teologică 
la Constantinopol, unde a apărat învăţătura ortodoxă a isihasmului alături de 
Sfântul Grigorie Palama. 


Pentru vrednicia sa a fost ales mitropolit al Vicinei, după moartea mitropolitului 
Chiril, în 1358. Sfântul Iachint a fost unul dintre cei mai străluciți mitropoliți care a 
sfârşit şirul ierarhilor ce au păstorit de-a lungul veacurilor creştine la Vicina, în 
Dobrogea. 


În această parte de ţară, locuită de strămoşii noştri geto-daci, s-a păstrat credinţa 
adevărată în Mântuitorul Hristos şi s-a trăit după cuvântul Evangheliei propovăduit 
aici de Sfântul apostol Andrei, cel întâi chemat. 


În vremea păstoririi la Vicina, Sfântul Iachint a purtat grijă de eparhia sa, de preoţi, 
de credincioşi şi de monahi, dar s-a luptat cu mari încercări din pricina năvălirii 
tătarilor, apoi şi a genovezilor asupra acestor locuri. Sfântul Iachint a fost chemat 

în mai multe rânduri şi în Țara Românească, pentru binecuvântarea credincioşilor 
creştini ortodocşi de pe aceste plaiuri. 


Mitropolitul Iachint ducea o viaţă sfântă şi era pildă pentru creştinii ortodocşi din 
acele timpuri. El învățase rugăciunea inimii de la monahii din preajma Sfântului 
Grigorie Palama şi-i învăţa pe călugării din mânăstirile eparhiei sale să dobân- 
dească starea de rugăciune neîncetată. 


De sfinţenia vieții lui auzise însuşi voievodul Basarab I întemeietorul (cca. 1310- 
1352), dar în timpul domniei lui nu este atestată existenţa unei autorități bisericeşti 
în Ţara Românească recunoscute de Constantinopol. 


Această lhpsă a împlinit-o fiul marelui întemeietor, Nicolae Alexandru Basarab 
(1352-1364), care a făcut demersuri la Patriarhia de Constantinopol pentru venirea 
mitropolitului Iachint de Vicina la Curtea domnească de la Argeş. 


În luna mai 1359, cu îngăduinţa Sfântului patriarh Calist 1 al Constantinopolului 
(1350-1354; 1355-1363) şi la stăruinţele voievodului Nicolae Alexandru Basarab, 
Sfântul Iachint s-a mutat în capitala de atunci a Țării Româneşti, la Curtea de 
Argeş. 


Astfel, locul Vicinei a fost luat, în şirul mitropoliilor Patriarhiei de Constantinopol, 
de Mitropolia Ungrovlahiei sau a Ţării Româneşti, care de atunci înainte s-a îngrijit 
şi de credincioşii ortodocşi din Dobrogea. Mutarea mitropolitului Iachint a fost 
lesne de înfăptuit, deoarece, încă de la începutul secolului al XIV-lea, Ţara 
Românească a lui Basarab I se întindea până la Gurile Dunării, la Chilia. 


În scrisoarea prin care Sfântul patriarh Calist 1 întăreşte mutarea Sfântului Iachint 
în Ţara Românească, se arată că „toţi clericii din ţară şi ceilalți sfințiți călugări şi 
laicii trebuie să asculte şi să se supună lui ca unui adevărat păstor şi părinte al lor”, 
că arhiereul trebuie să-i înveţe pe toţi „calea Evangheliei, depărtându-i şi 
împiedicându-i de la faptele oprite ale păcatului şi de la toată dogma străină de 
Biserica lui Hristos”, de vreme ce şi în [ara Românească erau în vremea aceea unii 
care încercau să ademenească poporul, fie la Biserica papală, fie la erezia bogo- 
milică. 


De aceea patriarhul Constantinopolului îl încredinţează pe acest minunat ierarh po- 
porului român evlavios, ştiindu-l pe Iachint cuvios, rugător, râvnitor în săvârşirea 
celor sfinte, bun chivernisitor al lucrării Bisericii, precum şi mare apărător şi măr- 
turisitor al dreptei credinţe. 

Sfântul Iachint a întărit în mărturisirea Ortodoxiei, prin cuvânt şi faptă, pe voievod 
şi pe dregători, care erau ispitiţi să-şi schimbe credinţa pentru dobândirea unor 
trecătoare foloase lumeşti făgăduite de străini. 


De asemenea, marele ierarh s-a îngrijit de organizarea bisericească a Țării Româ- 
neşti, de hirotonirea unor preoţi vrednici şi de buna rânduială a vieţii monahale, 
fund iubit de popor pentru blândeţea şi milostivirea lui. Spre sfârşitul păstoriei 
sale, a venit în Țara Românească Sfântul cuvios Nicodim, care a ridicat mai apoi 
mânăstirile cu viaţă de obşte: Vodița şi Tismana. 


În ultimii ani ai vieţii, Sfântul Iachint a îndurat, cu răbdare şi rugăciune, povara 
multor neputinţe şi boli, şi a suferit felurite clevetiri nedrepte din pricină că 
slăbiciunea bătrâneţii îl împiedica să mai meargă la Constantinopol. EI însă a biruit 
încercările prin smerenie şi cu nădejde în Dumnezeu, dând tuturor pildă de răbdare 
a necazurilor în chip duhovnicesc. 


În toată viaţa sa, întâiul între mitropoliţii Ţării Româneşti s-a arătat bineplăcut lui 
Hristos şi, la adânci bătrâneţi, în anul 1372, a fost chemat la veşnicele locaşuri, 
fiind plâns de tot poporul ca un adevărat părinte şi propovăduitor al adevărului 
dumnezeiesc. 


3 o e 


Sfinţii mucenici Terentie, cu soția sa Neonila şi cei 7 fii, Aceştia au fost prinşi în 
timpul persecuției împăratului Dioclețian şi judecaţi pentru mărturisirea faptului că 
erau creştini. Au fost supuşi supliciilor şi în cele din urmă au suferit moarte 


martirică pentru credinţa în Domnul nostru Iisus Hristos. 
2 5 e 


Tot astăzi Biserica Ortodoxă sărbătoreşte pe Sfântul cuvios Firmilian episcopul. 


Sfântul ierarh Filmilhan a fost un episcop instruit și activ în Cezareea Capadociei, 
începând cu anul 230 d. Hr. 


A fost implicat în disputele teologice ale vremii sale. A condamnat schisma lui 
Novatian şi poziția papei Ştefan al Romei, care accepta botezul ereticilor. A 
prezidat sinodul din Antiohia, convocat împotriva ereticului Pavel de Samosata. 


Din scrierile lui se mai păstrează o singură epistolă, scrisă în anul 256 şi adresată 
Sfântului Ciprian al Cartaginei. 

A murit în anul 268 şi este prăznuit pe data de 28 octombrie. 

Proloage din 28 octombrie 


Luna octombrie în 28 de zile: Sfinţii Terentie şi Neonila, cu cei şapte fii ai lor (f 
303-305). 


Fericiţii Terentie şi Neolila erau soţi creştini de pe vremea marilor prigoane şi au 
avut şapte fii, pe care i-au crescut în dreapta credinţă. Și, trăind ei în aceeaşi casă, 
se închinau şi slujeau lui Dumnezeu într-ascuns. Pârâţi însă şi duşi la judecată, ei 
au mărturisit pe Hristos Dumnezeu adevărat şi au defăimat pe idoli. Drept aceea 
ostaşii îi spânzurară pe lemn, strujindu-i fără milă, apoi, stropindu-le cu oţet rănile 
lor, îi ardeau cu foc. 


Dar Sfinţii se rugau lui Dumnezeu în tăcere, îndemnându-se unul pe altul la mu- 
cenicie. Şi n-a trecut Dumnezeu cu vederea rugăciunile lor, că îngeri nevăzuţi, 
slobozindu-i pe ei din legături, le dădeau tămăduiri, iar păgânii se mirau foarte de 
tăria lor. 


I-au legat apoi pe o roată şi-i băteau, încât se părea că-i omoară cu adevărat, iar ei 
nu pătimeau nici o durere. 


I-au dat, de asemenea, fiarelor spre mâncare, dar, fiarele şi-au schimbat cruzimea 
în blândeţe de oaie, la porunca lui Dumnezeu. 


Deci, văzând păgânii că nu se ating de ei chinurile, li s-au tăiat tuturor capetele, 
primind astfel cununa muceniciei pentru Hristos. 


Întru această zi, prea cuviosul Părintele nostru Ştefan Savaitul (3794) 

Acest cuvios, din vârstă tânără dorind, s-a făcut monah în anul 790, venind la lavra 
marelui Sava. Şi, fiind primit de sfinţii părinţi ce locuiau în lavră, a fost învăţat de 
ei frica de Dumnezeu şi toată fapta bună şi lucrarea pustnicească. Deci, fericitul 
acesta a rămas neîmpărtăşit de dulceţile lumii, că s-a făcut monah foarte tânăr. 


Iar după ce a sporit cu vârsta, cea după Dumnezeu, şi a strălucit cu ascultarea şi cu 
liniştea, atunci s-a învrednicit şi de darul arhieriei. Şi nu numai darul acesta, ci şi 
prea slăvitul dar al săvârşirilor de minuni a luat de la Dumnezeu, după ce, mai 
întâi, a omorât patimile sufletului şi ale trupului cu înfrânarea, cu osteneala 
sihăstriei şi cu dumnezeiasca cugetare. 


Şi a ajuns, după aceea, la vârsta nepătimirii, când a vindecat prin rugăciunea lui pe 
o fecioară îndrăcită şi a dat-o sănătoasă tatălui ei. 


Și, aflându-se mereu în pustie, îmblânzea fiarele cele sălbatice. Şi cerbilor, celor ce 
veneau la dansul, le da hrană cu mâinile sale. 


lar oarecând, însetat fiind ucenicul lui, lovind pământul cu toiagul său, a scos apă 
ŞI l-a adăpat, şi alte semne şi minuni a făcut. 


Deci, era simplu din fire, dulce la vorbă şi cu cugetul curat. Şi aşa a strălucit acesta 
pretutindeni, ca un soare, cu nevoinţa şi cu minunile şi pilda făcându-se prin 
faptele sale bune ucenicilor săi, cu pace s-a mutat către Domnul. 


Intru această zi, cuvânt despre un negustor, iubitor de Hristos, căruia diavolul i- 
a făcut mare necaz, nesuferind milostenia lui. 


Ne spunea nouă unul din Părinţi un lucru minunat şi plin de folos, despre un 
negustor oarecare, binecredincios şi milostiv, care împărțea la săraci toate foloasele 
câte 1 le da Dumnezeu. 


lar odată, după obicei, ducându-se în negustorie, a găzduit la o casă de oaspeţi, 
bă ș) bă 
pentru odihnă. Şi un oarecare sărac îl ruga pe el şi cerea de la dânsul milostenie. 


Iar iubitorul de Hristos negustor zicea săracului: "Iată, frate, precum mă vezi, sunt 
pe cale şi însoțitorii înaintea mea s-au dus şi n-am ceva la mine să-ți dau. Ci te 
roagă lui Dumnezeu pentru mine şi, când mă voi întoarce, îți voi da ţie cele 
trebuincioase." 


Zisu-i-a săracul: "Dar cum voi putea eu să ştiu venirea ta?" 

Iar negustorul i-a arătat o scândură mică, ce se afla acolo şi i-a zis: "În cutare zi să 
mă aştepţi pe mine şi, de nu mă vei afla atunci, sub această scândurică, ce-mi va da 
mie Dumnezeu îți voi pune, iar tu să iei ceea ce vei afla şi te roagă lui Dumnezeu 
pentru mine." 


Deci, zăbovind negustorul, a venit săracul acela la vremea cea hotărâtă şi, ridicând 
scândurica, a aflat o comoară de aur de mult preţ ascunsă. Şi a aşteptat până a venit 
noaptea şi a luat-o toată şi s-a îmbogăţit. Şi şi-a cumpărat palate de mult preţ şi robi 
şi roabe, sate şi vii, boi şi cămile, cai şi catâri şi toate câte sunt de nevoie la un 
bogat. Şi şi-a luat femeie din oameni mari şi a început a vieţui cu slavă, având 
multe slugi. 


lar după multă vreme, a venit acel bine credincios negustor şi, fiind la acel loc, şi-a 
adus aminte de săracul acela şi, luând aur în mână, a voit să-l pună sub scândura 
aceea, precum făgăduise săracului, dar l-a lovit pe el un duh viclean şi au căzut 
peste dânsul nişte răni rele, de la cap până în picioare, ca şi la fericitul lov. Şi, 
dintr-o boală ca aceasta, a petrecut vreme nu puţină şi, căutând tămăduire, şi-a dat 
toată averea sa la doctori, încât nimic nu i-a mai rămas pentru el. Şi, ca oricare din 
săraci, cerea milostenie. 


Deci, a venit şi la casa bogatului celui ce fusese mai înainte sărac, la acela care, 
după sfatul negustorului, aflase, sub scândură, comoara şi se îmbogăţise. lar acela, 
primindu-l pe el ca pe un sărac, a poruncit să-l hrănească. 

Și, după aceasta, l-a întrebat: "Cum şi de unde ţi s-a întâmplat ţie durerea acelei 
boli cumplite?" Iar el, pe rând, i-a spus lui toate. Şi a cunoscut bogatul că pentru 
aceasta 1-a dat Dumnezeu lui atâta bogăţie. 

Și i-a zis: "Tu eşti, dar, cutare negustor?" 


A răspuns săracul: "Eu sunt." 


Și i-a zis bogatul: "Acestea toate care le vezi, pentru tine mi le-a dăruit Dumnezeu, 
că sub scândura aceea am aflat bogăția aceasta." 


Deci, şi acesta cunoscându-l, i-a zis: "Şi mie, pentru tine, mi-a adus diavolul boala 
aceasta." 


Apoi, a zis bogatul: "Dacă pentru mine ţi s-a întâmplat această boală grea, viu este 
Domnul, că nu vei ieşi din casa mea şi de la masa mea nu te vei despărţi, ci te voi 

odihni pe tine, întru toate zilele vieţii mele." Şi l-a primit pe el în casa sa. ŞI nu 
puţin se îngrijea de dânsul. Şi a început a-i aduce doctori, care aveau meşteşugul 
tămăduirii. Insă, multă vreme, nu l-a putut tămădui de neputinţa aceea. 


Apoi, mai pe urmă decât toţi, a venit un doctor care zicea: "Cu nimic nu se poate 
tămădui patima aceasta, fără numai dacă cineva îşi va junghia pe pruncul întâi 
născut al său şi cu sângele lui îi va unge trupul de la cap până la picioare, şi îndată 
bolnavul va fi sănătos." 


Deci, bogatul, auzind aceasta, a pus la inima sa. Şi, având el un prunc întâi născut, 
a gândit să-şi junghie pruncul, pentru sănătatea bolnavului, că se îngrijea de 
sănătatea lui. Şi, pentru multa dragoste, de aproapele său, căuta vreme priicioasă ca 
să-şi Junghie, cu durere, pruncul. Deci, a aflat ceas, când femeia lui s-a dus să se 
spele. Şi, văzându-şi pruncul său pe pat, dormind acoperit, luându-l pe el degrabă, 
l-a junghiat şi i-a scurs sângele lui într-un lighean mic şi iarăşi a pus la loc pe prunc 
mort şi l-a acoperit pe el. Și, luând pe omul cel bolnav la un loc ascuns şi 
dezbrăcându-l l-a lăsat pe el gol. Şi, luând sângele pruncului, 1-a uns aceluia tot 
trupul, de la cap până la picioare, şi, îndată, s-a făcut sănătos omul, precum a fost 
mai întâi. 


Insă această minune a făcut-o Dumnezeu pentru credinţa omului aceluia şi pentru 
dragostea lui cea spre săraci şi spre Dumnezeu. 


Deci, venind maica pruncului a intrat la prunc ca să-l alăpteze. Şi, când a des- 
coperit faţa pruncului, a început pruncuşorul, după obicei, a plânge. 

Şi auzind, tatăl său a alergat la prunc înspăimântat, şi văzând viu pe pruncul său, pe 
care-l junghiase, pentru tămăduirea bolnavului, a mulţumit cu lacrimi şi a proslăvit 
pe Dumnezeu, cel ce face nişte minuni ca acestea, că şi pe cel bolnav l-a tămăduit 


şi pe cel mort l-a înviat. 


lar aceasta a făcut-o Dumnezeu pentru credința amândoura şi pentru mila şi 
dragostea Lui. 


Căruia se cuvine slava, acum şi pururea şi în vecii vecilor! Amin. 


Intru această zi, învăţătură a Sfântului Efrem, despre aducerea aminte de moarte. 

Frate, aşteaptă în fiecare zi ieşirea ta şi te găteşte către călătoria aceea. Că, în 
ceasul întru care nu te aştepţi, înfricoşătoarea poruncă va veni şi, vai aceluia ce se 
va afla nepregătit. 


lar de eşti tânăr, de multe ori, vrăjmaşul îţi pune în gând, zicând: "Eşti încă tânăr, 
îndulceşte-te de dulcețile vieții şi la bătrâneţe te vei pocăi. Că ştii pe mulți 
îndulcindu-se şi de dulceţile acestea de aici şi, la urmă pocăindu-se, dobândesc şi 
bunătăţile cereşti. Şi tu ce voieşti să-ţi chinuieşti trupul încă din tinereţe? Vezi, nu 
cumva şi în boală să cazi." Dar tu, stând impotrivă, zi vrăjmaşului: "O, pri- 
gonitorule al sufletelor şi luptătorule, încetează să-mi pui în gând unele ca acestea. 
Dar dacă mă va apuca moartea la tinereţe şi nu voi ajunge la bătrâneţe, ce voi 
răspunde înaintea judecăţi lui Hristos? Că văd pe mulți tineri murind şi bătrâni 
îndelung trăind, că hotarul morţii, nu-i aşezat la cunoştinţa oamenilor. Deci, dacă 
voi fi luat, pot eu zice atunci Judecătorului: "Am fost luat fiind tânăr, ci slobozeşte- 
mă, ca să mă pocăiesc?" Nicidecum. Ci, într-alt chip, văd cum Domnul, slăveşte pe 
cei ce Îi slujesc Lui din tinereţe până la bătrâneţe. Că a zis către Ieremia proorocul: 
"Adusu-Mi-am aminte de mila tinereţelor tale şi de dragostea faptelor tale." Tu 
urmează calea lui Israil. 


lar pe cel ce a urmat din tinereţe până la bătrâneţe gândul înşelăciunii, proorocul I- 
a mustrat, zicând: "Tânăr şi tu fiind, învechitule în zile rele, acum te-au ajuns 
păcatele tale, care le-ai făcut mai înainte." Pentru aceasta şi Duhul Sfânt fericeşte 
pe cel ce se ridică din tinereţe jugul lui Hristos, zicând: "Bine este bărbatului când 
va ridica jugul din tinereţele lui." Deci, depărtează-te, de la mine, iubitorule de 
fărădelege şi viclean sfătuitor. Domnul Dumnezeu să strice măiestriile tale, iar pe 
mine, din vrăjmăşule tale să mă scoată, cu a Sa putere şi dar. 


Deci, iubitorule, să ai în minte pururea ziua sfârşitului tău, când vei zăcea pe 
rogojina ta, gata să mori. Vai, vai, ce fel de frică şi de cutremur cuprinde pe suflet 
intru acel ceas! Şi, mai vârtos, dacă îşi va cerceta cugetul de a făcut, sau nu, vreun 
bine în viaţa aceasta. Adică, dacă a răbdat vreun necaz şi ocară pentru Domnul şi 
cele plăcute înaintea Lui a făcut. Atunci, cu bucurie multă se suie în ceruri, de 
Sfinţii îngeri fiind povăţuit. 


Că precum cel ce se osteneşte a lucra toată ziua, şi aşteaptă ceasul al dois- 
prezecelea ca, după osteneală, să primească plata sa, şi apoi, să se odihnească, aşa 
şi sufletele drepţilor aşteaptă ziua aceea. lar sufletele păcătoşilor se cuprind de 
multă frică şi cutremur în acel ceas. Că, precum un osândit, fiind prins de ostaşi şi 
dus la judecată, se teme şi se clatină în toate părțile, socotind chinurile pe care le va 

pătimi, aşa şi sufletele osândiților tremură cumplit, în ceasul acela, privind la 
nesfârşita muncă a veşnicului foc şi la celelalte chinuri nesfârşite şi netrecute. 


Chiar de ar zice către cei ce-l silesc să meargă: "Lăsaţi-mă puţin să mă pocăiesc", 
nu are cine să-l audă, ci mai vârtos îi răspunde lui: "Când aveai vreme nu te-ai 
pocăit, acum făgăduieşti a te pocăi? Când îţi era cu putinţă nu te-ai nevoit, acum 
vrei a te nevoi, după ce s-au închis toate uşile şi a trecut vremea nevoinţei? Nu ai 
auzit pe Domnul zicând: Privegheaţi că nu ştiţi ziua, nici ceasul?" 


Acestea şi altele ca acestea ştiind, iubitule, nevoieşte-te, până mai ai vreme, şi 
făclia sufletului tău o păzeşte nestinsă pururea, cu lucrarea faptelor bune. Că, 
venind Mirele şi gata aflându-te, să intri împreună cu Dânsul în cămara cerească, 
împreună cu celelalte suflete ale fecioarelor celor ce cu vrednicie au vieţuit pentru 
EI. Căruia se cuvine slava în veci! Amin. 

Sfântul Nicolae Velimirovici - Proloagele de la Ohrida - Pomenirea Sfântului 
mucenic Terentie 


Sfintul Nicolae Velimirov igt 
. A v 


lulie = Decembrie 


EI a fost din Siria şi a luat mucenicia pentru Hristos împreună cu soţia lui Neonilla 
şi cu cei şapte copii ai lor. (După Sinaxarul Mineiului pe octombrie (Bucureşti, 
2004), numele celor şapte copii sunt: Nita, Sarvil, lerax, Teodul, Fota, Vil şi 
Evnichi. ) 


După torturi prelungite şi bestiale întru care s-a arătat înaintea tuturor puterea lui 
Hristos Dumnezeu, toţi nouă, părinţii şi copiii, au fost omorâţi prin decapitare cu 
sabia. 

Mucenicul Terence împreună cu soţia sa, muceniţa Neonilla şi copiii lor 


Mucenicii Terence şi Neonilla şi copiii lor: Sarbelus, Fotie, Teodul, Hierax, Nita, 
Vele şi Eunice au suferit martiriul în timpul unei persecuții a creştinismului sub 
împăratul Decius (249-250). Fi au mărturisit pe Hristos, respingând idolatria. 
Pentru aceasta, păgânii au supus întreaga familie creştina la torturi şi chinuri 
groaznice, dar nu au reuşit să-i facă să renunţe la credința cea adevărată. Aşa că, 
sfinții martiri au fost decapitaţi, şi au primit coroane de martiri. 


= Sfântul Sarbelus a fost fiul martirilor Terence şi Neonilla. 
— Sfântul Fotie a fost fiul martirilor Terence și Neonilla. 

= Sfântul Teodul era fiul martirilor Terence și Neonilla. 

— Sfântul Hierax a fost fiul martirilor Terentuis şi Neonilla. 
— Sfântul Nitus a fost fiul martirilor Terence și Neonilla. 

= Sfânta Vele era fiica martirilor Terence şi Neonilla. 

— Sfântul Eunice a fost fiica martirilor Terence şi Neonilla. 

Sfinţii Terentie şi Neonila 


LE SFINŢILOR 
ASĂTORIŢI 


CĂSĂTORIA 


cale spre sfințenie 
e 


LILI 


28 octombrie 
Siria, sec. II-III 


Terentie şi Neonila au fost blagosloviţi să aibă şapte copii. Deplin uniţi în Hristos, 
cu toţii au părăsit această viaţă ca mucenici şi împreună s-au întâlnit cu Impăratul 
şi Dumnezeul lor. 


Locul şi timpul anume al muceniciei lor este necunoscut. Insă avem numele tuturor 
celor şapte copii ce au suferit mucenicia împreună cu părinţii lor. Sfinţii Terentie şi 
Neonila: Vila, Sarvil, Nita, lerax, Teodul, Fota şi Eunichie. 


Când s-a apropiat clipa muceniciei lor, sfinţii părinți s-au rugat lui Dumnezeu nu 

pentru ei înşişi, ci unul pentru celălalt şi pentru copiii lor. Toţi nouă au fost 

decapitaţi pentru credinţa lor în Domnul lisus Hristos. lar Biserica îi cinsteşte pe 
toţi nouă ca sfinți mucenici în această zi. 

Din „Căsătoria , cale spre sfinţenie” 

Ed. Sophia 2001 

Icoane 

Sfânta muceniță Neonila, soția Sfântului mucenic Terentie 

Sfântul mucenic Terentie 

Troparul Sfântului Mucenic lerentie, al 
Sfintei Neonila şi al celor împreună cu dânșii 


28 Octombrie - Glasul 4 


Mucenicii Lăi, Doamne, întru 
nevoinţele lor, cununile 
nesctricăciunii au dobândit de la 
Tine, Dumnezeul nostru. Că având 
tăria Ia, pe chinuitori au învins; 
zdrobit-au şi ale demonilor 
neputincioase îndrăzniri. Pentru 
rugăciunile lor, mântuieşte sufletele 


noastre, Hristoase Dumnezeule. 


Troparul Sfântului Mucenic lerentie, al 
Sfintei Neonila și al celor împreună cu dânşii 

Mucenicii Lăi, Doamne, întru 
nevoinţele lor, cununile 
nesctricăciunii au dobândit de la 
Tine, Dumnezeul nostru. Că având 
tăria Ia, pe chinuitori au învins; 
zdrobit-au şi ale demonilor 
neputincioase îndrăzniri. Pentru 
rugăciunile lor, mântuieşte sufletele 


noastre, Hristoase Dumnezeule. 

Bucuraţi-vă, Sfinţilor mucenici Terentie şi Neonila împreună cu copiii voştri 
Sarbelus, Fotie, Teodul, Hierax, Nita, Vele și Eunice! 

